La nivel central, PUSL are o alianță cu PSD și negociază pentru susținerea lui Cristian Popescu Piedone la Primăria Capitalei. Chiar în fieful de la Buzău, al lui Marcel Ciolacu, cei de la PUSL au inițiat negocieri pentru a încheia o alianță electorală cu cei de la PNL.
"Conducerile filialelor județene ale PUSL Buzău și PNL Buzău au purtat astăzi, 4 martie 2024, o serie de discuții privind posibilitatea realizării unei alianțe electorale pentru întreg județul, la alegerile locale din data de 9 iunie.
O decizie în această privință va fi luată în zilele următoare.
Toate hotărârile de acest gen sunt luate de PUSL cu Demnitate, Onoare și Curaj, ținând cont, în primul rând, de nevoile cetățenilor și calea optimă pentru a rezolva cele mai importante probleme ale comunității", arată cei de la PUSL.